Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 11664

d) Mellékletek. A Szabványok és az Ajánlott Eljárások kiegészítésére szolgáló anyagok, vagy azok alkalmazásához iránymutatóul szolgálnak. Nyelv kiválasztása Ezt az Annex-et hat nyelven – angol, arab, kínai, francia, orosz és spanyol, – fogadták el. Felkérik az egyes Szerződő Államokat, hogy nemzeti alkalmazásra és az Egyezményben előírt egyéb célok megvalósítása érdekében válasszanak egyet ezen nyelveken jóváhagyott anyagokból akár közvetlen felhasználásra, akár saját nemzeti nyelvükre történő fordítás útján, és erről küldjenek értesítést a Szervezetnek. Szerkesztési gyakorlat Annak érdekében, hogy az egyes megállapítások státusza az első pillantásra meghatározható legyen, a következő szerkesztési gyakorlatot követtük: A Szabványokat vékony álló betűkkel szedtük, a Megjegyzéseket vékony dőlt betűkkel tüntettük fel, melyeknek státuszát a Megjegyzés előtag jelöli. Az Annex 8 Ajánlott Eljárásokat nem tartalmaz. Az előírások szövegezésében az alábbi szerkesztési gyakorlatot követtük: Szabványok esetében alkalmazott fontos ige a „kell”, az Ajánlott Eljárások esetében a „kívánatos”. Ebben a kiadványban az Annex 5-ben meghatározott Nemzetközi Mértékegység Rendszernek (SI) megfelelő mértékegységeket használtuk. Ahol az Annex 5 megengedi az alternatív, nem SI mértékegység használatát, ezeket zárójelben tüntettük fel az alap mértékegység után. Ahol kétfajta mértékegység szerepel, ott nem szabad feltételezni, hogy az értékpárok egymással azonosak és felcserélhetők. Mindazonáltal arra lehet következtetni, hogy azonos szintű biztonság érhető el akkor, ha csak az egyik mértékegység párt használjuk. Ezen dokumentum bármely részére történő hivatkozás, melyet számmal és/vagy címmel azonosítottunk, magába foglalja annak a résznek az alrészeit is. A. Táblázat. Az Annex 8 módosításai Módosítás(ok)) Forrás(ok) Tárgykör(ök) Elfogadva Hatályba lép Alkalmazható

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes